Pectî a l' ecinse

Li pectî a l' ecinse, c' est on pectî provnant d' Afrike bijhrece ki crexhe dins les payis del Mîtrinne Mer.

 Juniperus thurifera

 Discrijhaedje 
Il a ene eschoice tote a firlotches.

Ses poes sont rodjes å cmince, pu divni bleus. I sont magnîs voltî pa les coirbås ki les rsemèt dins leus schites. Ca i n' plèt nén rdjeter tozès seus, a cåze del deure schafiote del petche.Racsegne dinêye a Uzeu:Lucyin pa Ali Al Ouakoumi, on guide di montinne. 

 Sipårdaedje 
On l' rescontere assez bén dins les montinnes do Marok, aprume li Grand Atlasse et li Ptit Atlasse ey e l' Aldjereye. C' est l' dizo-indje Juniperus thurifera africana.

End a eto e l' Espagne ey el France. C' est l' dizo-indje Juniperus thurifera thurifera.

 Vicansté 
Li pectî a l' ecinse est foirt edurant al setchresse. I rdjete voltî cwand on l' sicoxhe.

C' est èn åbe foirt voltrûle, ki pout crexhe dins des craeyes inte deus rotches.

Li pectî a l' ecinse est foirt ataké dins l' Grand Atlasse. Les djins li rcôpèt tofer po s' tchåfer et po sognî les berbis et les gades, aprume les anêyes di setchresse. Tantea ki, e mwintès plaeces, i n' dimeure pus ki des rabodjous åbes.

 Sourdant 

Categoreye:Åbes
Categoreye:Plantes des payis del Mîtrinne Mer
Categoreye:Plantes foû del Walonreye